נרקיס

נרקיס (שם מדעי: Narcissus) הוא סוג של צמחים גאופיטים בעלי בצל ממשפחת הנרקיסיים. לסוג משויכים בין 74 ל-126 מינים מהם 2 הגדלים בר בישראל (נרקיס מצוי ונרקיס סתווי (מכונה גם נרקיס אפיל) ומהם מספר נרקיסים נוספים המשווקים כצמחי נוי, כגון נרקיס מלבין. ההבדלים בהערכות של החוקרים, על אודות מספר המינים בסוג, נובעות משונות מקומית רבה בין ובתוך אוכלוסיות, מהכלאות רבות שביניהם וממכלואים לצורך זני תרבות. תפוצת הסוג ממקרונזיה ועד אפגניסטן ומדרום מזרח סין ועד יפן. מרכז התפוצה וההתמיינות של הסוג הוא בחצי האי האיברי (ספרד) וצפון מערב אפריקה (מרוקו). רוב מיני הנרקיס גדלים בר באגן הים התיכון, אך יש גם מינים הגדלים במרכז אסיה ובסין, כנראה בגלל התערבות האדם. מינים שונים הוכנסו לאוסטרליה ולאמריקה הצפונית.

מינים שונים פורחים לאורך כל השנה, אך רבים מהם פורחים בסתיו ובחורף. הנרקיס הוא ערך טבע מוגן בישראל.

אטימולוגיה

מקור שמו של הנרקיס ביוונית narkissos) ναρκισσος נגזר מהיוונית ναρκη) - חוסר תחושה, קהות חושים, משום שחשבו שיש לו השפעה מרדימה. השורש היווני של המילה νάρκη (narkē) משמעותה  תרדמה, חוסר תחושה. 

במיתולוגיה היוונית יש אגדה על העלם היפה נרקיסוס שהיה מאוהב בדמותו הנשקפת במים והוא הביט בה עד שמת מרעב ומצמא, והאלים הפכו אותו לפרח הנרקיס. לדעת רס"ג ושאר הגאונים, חֲבַצֶּלֶת הַשָּׁרוֹן, שׁוֹשַׁנַּת הָעֲמָקִים, (המוזכרת ב) היא שמה המקראי של הנרקיס (נרג'ס בערבית) וגם ור' יוסף קארו מציין שחבצלת השרון היא הנרקיס (), אך אין למילה "חבצלת" זיהוי מוסכם בקרב התרגומים והפרשנים הקדומים. נאה, תמים אך מבלבל - נַרְקִיס מָצוּי

ד"ר שרה'לה אורן וד"ר חן שרמן - יועצת בוטנית

מאפייני הסוג
ממוזער|נרקיס מצוי לפני פריחה ופרחיו עטופים במתחל
ממוזער|פרחים פתוחים וסגורים
הנרקיס הוא צמח בצל. העלים מרוכזים בבסיס הצמח קצתם שטוחים ודמויי סרגל וקצתם צרים ודמויי קנה והם שווים על פי רוב באורכם לעמוד התפרחת. עמוד התפרחת חסר עלים ירוקים, אינו מסתעף וגובהו 25 עד 45 ס"מ לעיתים רחוקות עד 60 ס"מ.

הפרחים צהובים או לבנים וערוכים ביחידים או בקבוצות קטנות (1 עד 10) בראש התפרחת. התפרחת מתפתחת בתוך עלה דמוי צינור דק שמכונה מַתְחָל (Spathe). המתחל משותף לכל הפרחים.

עם תחילת הפריחה, התפרחת יוצאת מתוך המתחל, והפרחים נפתחים. הפרחים דו-מיניים, נכונים ובעלי שחלה תחתית.

העטיף פשוט כותרתי דמוי מסמר בעל 6 עלי כותרת המקיפים מעין כותרת עגולה, תוספת הנקראת "עטרה" – מעין 'כתר' המתלווה אל האבקנים. העטרה דמוית פעמון או כוס או קערית. צבע הכותרת לבן או צהוב.

האבקנים קבועים בצינור העטיף מתחת לעטרה. המאבקים בעלי 2 לשכות הנפתחות כלפי פנים. המאבק מחובר אל הזיר באמצעו.

השחלה תחתית, בעלת 3 ומגורות ומקצועות, דמוית ביצה או מוארכת עם הרבה ביציות הערוכות זו מעל זו. השיליות זוויתיות.

עמוד השחלה (העלי) ארוך ואינו מחולק. הצלקת בעלת 3 אונות.

הפרי הלקט שנפתח ל-3 קשוות, ובו זרעים שחורים.

אכילת חלק כלשהו בנרקיס: פרחיו, גבעולו או בצלו אסורה; הנרקיס רעיל ועלול לגרום נזק לאדם.

תמונות

קישורים חיצוניים




הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:נרקיסיים
קטגוריה:צמחים רעילים
קטגוריה:ויילס: סמלים לאומיים
קטגוריה:צמחי גן